Krasnozavodsk

Krasnozavodsk () om Venäman lidn Moskvan agjan pohjoižes. Mülüb Sergijev Posadan lidnümbrikho (edel vn 2019 sulakud — rajonha), sen kaikiš penemb lidn nellän kesken eläjiden lugun mödhe, nellänz' surtte eländpunkt.

 Istorii 
Eländpunktan aluz om pandud vl 1916 udenno Troickii-šlibaktegimenno (radaškanzi vn 1915 heinkuspäi, nüg. himine tegim). Vhesai 1937 žilon nimituz oli Zagorskii i Radnikžilo tegimenno nomer 11, vl 1938 — Vozroždenije, vl 1939 — Lesnoi, vl 1940 — Krasnozavodskii. Se sai lidnan statusad vl 1940 nügüdläiženke nimitusenke.

Novostroik-radnikžilo lugetihe lidnan mikrorajonaks vhesai 2000. Erištadihe sidä Peresvet-lidnaks vl 2000, sen jäl'ghe Krasnozavodskan ristitišt poleni kahthe kerdha.

Krasnozavodsk šingotase himižel tegimelKrasnozavodskan himižen tegimen sait (khz-record.ru).  (patronad, pirotehnikan šlibakod), sauvondmaterialiden pästandal, sömtegimištol (čajun pakuitez, südäiveziden tegimSüdäiveziden «ArtshAni»-kompanijan sait (artshani.com).   ).

 Geografijan andmused 
Lidn sijadase lidnümbrikon keskuzpalan päivnouzmas, Kunj-jogen randal (, amuine Kunjem / Куньема 46 km pitte, Dubnan hura ližajogi), 220 m ü.m.t. keskmäižel korktusel.

Matkad Vladimiran agjhasai om kahesa kilometrad päivnouzmha. Matkad Moskvhasai (Moskvan rengazavtotehesai) om 80 km suvipäivlaskmha-suvhe, lidnümbrikon Sergijev Posad-keskushesai om vižtoštkümne kilometrad suvipäivlaskmha-suvhe. Lähembaine lidn om Peresvet koumes kilometras suvipäivlaskmha.

«Holmogori»-avtote (M8-trass) mäneb koumes..kudes kilometras suvipäivnouzmha lidnaspäi. Vanh Jaroslavlin mante läbitab lidnan suvipäivnouzmad i ühtenzoitab Sergijev Posadanke oikti. Lähembaine passažirraudtestancii om Bužaninovo seičemes kilometras suvipäivnouzmha «Sergijev Posad — Aleksandrov»-keskustal, sišpäi kümnekilometrine sarak tuleb lidnha, kävutadas vaiše jüguiden täht.

 Tobmuz 
Vhesai 2019 lidn oli lidnankundan keskuseks, sen pind oli 40,42 km², mülütihe lidnankundha Semönkovo- i Rogačovo-külid Krasnozavodskan ližaks.

 Eläjad 
Vl 1939 žilon ristitišt oli 13 382 eläjad, vl 1959 lidnan — 19 523 eläjad. Vn 2010 Venäman rahvahanlugemižen mödhe lidnan eläjiden lugu oli 13 392 ristutud, vn 2021 — 14 639 ristitud. Kaik 13 297 eläjad oli lidnas vl 2017. Otab lidnümbrikon viž..kuz' procentad ristitištos. Kaikiš suremb lidnan ristitišt oli 29 900 eläjad vl 1992.

Rahvahad (ozutadud rahvahudenke vl 2010): venälaižed — 95,0 %, totarlaižed — 1,1 %, toižed rahvahad — 3,9 %.

Ortodoksižen hristanuskondan kaks' jumalanpertidKrasnozavodskan pühäpertid sobory.ru-saital.  oma saudud lidnas.

 Openduz 
Lapsiden opendusen aluzkundad oma nell' nomeruidud päivkodid (nomer 15, 34, 42, 48), kaks' keskškolad (nomer 1 i 7), lapsiden čomamahtoiden Garmonija-keskusen palakund (Peresvet, vhesai 2024 erigoittud lapsiden sädamižen keskuz), čomamahtoiden škol nomer 5 (ende muzikškol), sportškol velosportas «Start»-sportkompleksanno.

Sergijev Posadan kolledžan openduzkorpus nomer koume (koumespäi) radab KrasnozavodskasSergijev Posadan kolledžan sait (spkmo.ru).  (edel vn 2021 keväz'kud erigoittud Krasnozavodskan kolledž, ende himiž-mehanine kolledž, himiž-tehnologine tehnikum) lidnan professionaližen opendusen aluzkundaks.

 Homaičendad 

 Irdkosketused 
 Lidnümbrikon tobmuden sait (sergiev-posad.net). 
 Lidnan da enččen lidnankundan informacine sait (krasnozavodsk.ucoz.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Moskvan agjan lidnad
Kategorii:Sergijev Posadan lidnümbrik